Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: a 11/2004. (IV. 14.) NKÖM rendelethez
Paragraph Index: 561

c) A gyakorlati vizsga tantárgyai és idõtartama Gyakorlati vizsgára az a jelölt bocsátható, aki a szakmai gyakorlatot teljesítette, és ezt a gyakorlóhely vezetõje írásban igazolta. A szakmai gyakorlat részben a képzõ intézményben, részben a képzõ intézmény által kijelölt könyvtárban történik. A könyvtári gyakorlat idõtartama: 1 hónap (120 óra). Azok a hallgatók, akik könyvtárban szakmai munkakörben dolgoznak, vagy dolgoztak az utóbbi 5 évben, és errõl munkahelyükrõl igazolást hoznak, mentesülnek a könyvtári gyakorlat alól. A szakmai munkakörben eltöltött, figyelembe vehetõ minimális idõtartam: fél év. A képzést szervezõ intézmény gondoskodik arról, hogy a vizsgabizottság a dokumentumokat a szóbeli vizsgán rendben megkapja. A gyakorlati vizsgarész feladatait három változatban a képzõ intézmény dolgozza ki. A képzõ intézmény vezetõje a javaslatokat legalább 15 nappal a kitûzött vizsgaidõpont elõtt a vizsgabizottság elnökének jóváhagyásra megküldi. A vizsgabizottság elnöke azt vizsgálja, hogy a javasolt vizsgafeladatok tartalmilag és formailag megfelelnek-e a követelményeknek. A vizsgaelnök által javasolt változtatásokat végre kell hajtani. A gyakorlati vizsga anyaga: — a gyûjteményszervezés adminisztratív feladatai, — a könyvtári állomány nyilvántartása, — az olvasószolgálat adminisztrációja, — ügyviteli, iratkezelési és egyéb adminisztratív ismeretek. Gyakorlati vizsga idõtartama: 90 perc.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes